6b428f1dc5c4ed8ca265787af9e59907
Ποιες είναι οι πιο δημοφιλείς επιλογές για επένδυση σκάλας με πλακάκι;
----------------------------------------------------------------------


douleutaras.gr
2020.16
#### **1. Κεραμικά πλακάκια**


Τα κεραμικά πλακάκια προτιμώνται συχνά, έναντι άλλων υλικών για την επένδυση της σκάλας. Τα κεραμικά πλακάκια πλαισιώνουν υπέροχα το χώρο, προσθέτοντας μια διακοσμητική πινελιά. Εκτός από διακοσμητικά, τα κεραμικά πλακάκια χρησιμοποιούνται επίσης και σαν μονωτικό υλικό. Στο εμπόριο υπάρχουν ειδικά πλακάκια για σκάλα σε πολλά σχέδια και χρώματα, οπότε μπορούν να καλυφθούν και οι πιο απαιτητικες ανάγκες.


#### **2. Πλακάκια από γρανίτη**


Τα πλακάκια από γρανίτη ή γρανιτοπλακάκια, αποτελούν μια πολύ καλή επιλογή για την επένδυση σκάλας με πλακάκι. Δίνουν την αίσθηση πέτρας και έχουν λεία ή τραχιά επιφάνεια. Μπορεί κάποιος να τα επιλέξει με σμάλτο ή χωρίς. Τα πλακάκια από γρανίτη είναι σκληρά, από συμπυκνωμένο υλικό και αδιάβροχα. 


Παράγονται με μία μίξη επιλεγμένων ειδών αργίλου και ψήνονται σε πολύ υψηλές θερμοκρασίες. Η όψη τους είναι φυσική και ενδείκνυνται, τόσο για εσωτερικές, όσο και για εξωτερικές σκάλες εξαιτίας της αντοχής τους. Για τις εξωτερικές σκάλες επιλέγονται κυρίως πλακάκια από γρανίτη που περιέχουν κοκκώδη σύσταση, για έξτρα αντοχή.


#### **3. Πλάκα καρύστου**


Ακόμη μια εξαιρετική επιλογή για επένδυση σκάλας με πλακάκι αποτελούν οι πλάκες καρύστου. Υπάρχουν σε γκρι, καφέ, πράσινο και άλλους χρωματισμούς. Τα χρώματα δεν είναι πάντα ίδια, καθώς η πλάκα είναι ένα φυσικό υλικό και δεν υπόκειται σε βιομηχανική επεξεργασία. 


Μπορείς να τις βρεις σε διάφορα σχέδια, είτε τετραγωνισμένες, είτε σε ακανόνιστο σχήμα. Θεωρούνται κατάλληλες για επένδυση εξωτερικής σκάλας, καθώς εξασφαλίζουν ανθεκτικότητα και αντοχή στις εξωτερικές συνθήκες.


#### **4. Πλακάκια από μάρμαρο**


Η επένδυση σκάλας με μάρμαρο είναι μια επιλογή που παραμένει ψηλά στις προτιμήσεις για επένδυση σκάλας με πλακάκι. Υπάρχουν πολλά πλακάκια από μάρμαρο στο εμπόριο με διαφορετικά νερά και χρώματα που εμπλουτίζουν την ποικιλία επιλογών στην επένδυση σκάλας με μάρμαρο.


Το μάρμαρο είναι ένα εντυπωσιακό υλικό και αποτελεί διαχρονική επιλογή για την επένδυση σκάλας και δαπέδων. Φυσικά, σαν υλικό είναι πιο ακριβό, συγκριτικά με τα κεραμικά πλακάκια και η επένδυση σκάλας με μάρμαρο είναι πιο απαιτητική.


Έτσι, αν δεν θέλεις να ξοδέψεις αρκετά χρήματα για την επένδυση σκάλας με μάρμαρο, στο εμπόριο μπορείς να βρεις και πλακάκια που μιμούνται το μάρμαρο, σε πιο προσιτές τιμές.


cee61a4a149ac1c8f15a3955d0643bc1
Τι είναι το προφίλ για επένδυση σκάλας με μάρμαρο ή πλακάκι;
------------------------------------------------------------


douleutaras.gr
2020.16
Κατά την επένδυση σκάλας με μάρμαρο ή πλακάκι, θα πρέπει να λαμβάνεται υπόψη τόσο η εμφάνιση, όσο και η ασφάλεια. Για να εξασφαλιστούν και τα δύο μπορείς να χρησιμοποιήσεις κάποιο προφίλ για πλακάκια σκάλας.


Τα προφιλ **τοποθετούνται στην άκρη κάθε σκαλοπατιού** και έχουν δύο ιδιότητες. **Είναι αντιολισθητικά** για να αποτρέψουν την ολίσθηση του ποδιού κατά το κατέβασμα και **προσφέρουν διακοσμητική κάλυψη των γωνιών**, προσδίδοντας μια διαφορετική νότα στην όψη της σκάλας. Προτιμώνται ιδιαίτερα κατά την επένδυση σκάλας με μάρμαρο, καθώς αυξάνουν τις αντιολισθητικές του ιδιότητες. 


Τα προφίλ υπάρχουν σε μεγάλη ποικιλία και σε διαφορετικά σχέδια και υλικά. Μπορείς να βρεις προφίλ από μέταλλο, μπρούντζο, ανοδιωμένο αλουμίνιο, ανοξείδωτο χάλυβα κλπ. Επίσης, υπάρχει το ξύλινο στρογγυλεμένο προφίλ και το προφίλ με αντιολισθητική λωρίδα.


644e3e96f4c76a41a77fc94b6ec48a2e
Επένδυση σκάλας με πλακάκι σε εξωτερικό χώρο: Τι να προσέξεις;
--------------------------------------------------------------


douleutaras.gr
2020.16
Η επένδυση σκάλας με μάρμαρο ή πλακάκι σε εξωτερικό χώρο θα πρέπει να γίνει με συγκεκριμένο τρόπο. Μια σκάλα εξωτερικού χώρου είναι εκτεθειμένη σε δύσκολες καιρικές συνθήκες. Για να είναι ασφαλής ως προς τη χρήση και να μην χαλάσει η επένδυση, θα πρέπει να τηρηθούν κάποιες βασικές αρχές.


Θα πρέπει να δημιουργηθούν σωστές ρύσεις και να χρησιμοποιηθεί αρμόστοκος υδαταπωθητικός, για τη σωστή απομάκρυνση του νερού. Επιπλέον, στα σημεία που ενώνονται με άλλα υλικά, όπως ξύλο ή αλουμίνιο θα πρέπει οι αρμοί να στοκάρονται με σφραγιστική μαστίχη.


4086a6218da5b1ec9a24840485041dde
Γιατί να επιλέξεις τεχνίτη του Douleutaras.gr για επένδυση εσωτερικής/ εξωτερικής σκάλας;
-----------------------------------------------------------------------------------------


douleutaras.gr
2020.16
Στην πλατφόρμα μας θα βρεις **εξειδικευμένους τεχνίτες** για επένδυση σκάλας με πλακάκι ή μάρμαρο, **με πολυετή εμπειρία** στο σχετικό τομέα. Αφού μελετήσουν το χώρο σου, **θα σου προτείνουν το καλύτερο υλικό** για την περίπτωσή σου και θα σε προμηθεύσουν με όλα τα υλικά που χρειάζεσαι.


Αν χρειάζεσαι τεχνίτη για **επένδυση σκάλας με πλακάκι**, εμείς είμαστε εδώ. **[Καταχώρησε την εργασία σου στην πλατφόρμα μας εντελώς δωρεάν](https://www.douleutaras.gr/jobs/create/signup/60/)** και θα σου βρούμε τους κατάλληλους επαγγελματίες για **εξωτερική ή εσωτερική σκάλα με πλακάκι**, μέσα σε λίγα λεπτά. Εκείνοι θα σου δώσουν προσφορές, ειδικά για το χώρο σου! 

